Broers stenig glo broer oor erfgeld | Netwerk24
Deur Buks Viljoen 23 Januarie 2018 13:04
Drie broers wat glo hul eie broer Saterdag vermoor het, na bewering oor erfgeld, verskyn na verwagting Dinsdag in die landdroshof in Mdibane, Mmametlhake, naby Soshanguve buite Pretoria.
Kol. Benjamin Bhembe, polisiewoordvoerder, sê die drie broers het Saterdag omstreeks 22:00 by hul broer (36) se huis opgedaag. Hulle het hom glo daarvan beskuldig dat hy die enigste erfgenaam van hul ouers se boedel was.
Bhembe sê die drie beweerde moordenaarbroers, tussen die ouderdom van 25 en 47, het glo gesê hulle ander broer leef soos 'n ryk man terwyl hulle geldelik sukkel. 'n Stryery het ontstaan en die drie mans het na bewering ten aanskou van sy vrou hulle broer aangerand. Hy is met die vuis geslaan en gestenig.